Probus

Marcus Aurelius Probus (Sirmii hodie Sremska Mitrovica in Serbia natus die 19 Augusti 232—ibidem a militibus necatus anno 282) fuit ab anno 276 usque ad mortem imperator Romanus.

Ante imperium
Probus humili loco natus est, pater quidam Maximus fuitHistoria Augusta, Vita Probi 3.2. vel DalmatiusAurelius Victor, Epitome de Caesaribus 37,1. Marcus Aurelius Probus Valeriano imperatore ad Danubium militavit,Historia Augusta, Vita Probi 6. deinde in Africa contra Marmaridos et in Aegypto contra Palmyrenses certavisse dicitur.Historia Augusta, Vita Probi, 9. Marco Claudio Tacito imperatore dux orientis fuit. 

Imperator Romanus
Mense Iulio 276 in oriente imperator (Imp. Caesar Marcus Aurelius Probus Augustus) proclamatus estDietmar Kienast, Römische Kaisertabelle, Darmstadii 1999, p. 253.. 5 Maii 277 Sirmii fuitCodex Iustinianus VIII 55.2.. Anno 277/278, contra Germanos certavit, anno 279 contra Isauros in Asia et Blemmyos in Aegypto. Anno 280 Europam milites duxit, ut Bonosum et Proculum usurpatores, qui Coloniae Agrippinae purpuram sumpserant, supprimeret. Anno 281 Romam revertebat, ut triumphum ageret. Deinde ad bellum contra Persas profectus est. Sed mense Augusto vel Septembris 282 Praefectus praetorio Marcus Aurelius Carus Sirmii militibus, qui bellum Persicum negaverunt vel inviti ad opera publica adhiberentur, imperator proclamatus et Probus ab eis necatus est.

Anecdota
Probus, quamquam non diu regnavit, in multis regionibus praeclarus est, quia dicitur Probum vinum in has terras tulit, nam in Historia Augusta cap. 18.8 scriptum est:
Gallis omnibus et Hispanis ac Britannis hinc permisit, ut vites haberent vinumque conficerent.

Fontes de vita et principatu Probi
 Aurelius Victor, De Caesaribus 37
 Epitome de Caesaribus 37
 Eutropius, Breviarium 9.17
 Historia Augusta, "Probus" (vita Flavio Vopisco adscripta: Textus Latine et Anglice)
 Zonaras, Epitome historiarum vol. 3 pp. 154-156 Dindorf

 Nexus externi 


 De Probo in "De Imperatoribus Romanis" (pagina Anglice scripta a Robin Mc Mahon)

 Bibliographia 
 Gerald Kreucher: Der Kaiser Marcus Aurelius Probus und seine Zeit. Steiner, Stuttgarti 2003, ISBN 3-515-08382-0 (Historia Einzelschriften 174).

 Notae 







Categoria:Nati 232
Categoria:Mortui 282
Categoria:Discrimen Tertii Saeculi
Categoria:Imperatores Romani
Categoria:Necati